
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti,  10 septembrie 2008               

PL-x  386 /2008                     


A V I Z

asupra  proiectului de Lege pentru abrogarea Capitolului II1 al Titlului VII 

 din Legea nr.571/2003 privind Codul fiscal
                 În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru abrogarea Capitolului II1 al Titlului VII din Legea nr.571/2003 privind Codul fiscal, trimis cu adresa nr. PL-x 386 din 17.06.2008  şi înregistrat cu nr.31/612 din 18.06.2008.
                Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră decizională. 
Senatul, în calitate de primă Cameră sesizată, a adoptat proiectul de lege în şedinţa din 19 mai 2008.
Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de lege  în şedinţa din  10 septembrie  2008.
Proiectul de lege are ca obiect de reglementare abrogarea Capitolului II1 al Titlului VII din legea nr.571/2003 privind Codul fiscal, cu modificările şi completările ulterioare,  referitor la taxe speciale pentru autoturisme şi autovehicule, precum şi instituirea unei dispoziţii privind restituirea taxei speciale plătită cu ocazia primei înmatriculări începând cu 1 ianuarie 2007.
Membrii comisiei au examinat proiectul de lege supus avizării, expunerea de motive şi avizul favorabil, cu observaţii şi propuneri, al Consiliului Legislativ nr.19/07.01.2008.
                 În urma dezbaterilor, Comisia juridică, de disciplină şi imunităţi a hotărât, cu majoritate de voturi (1 vot împotrivă), avizarea favorabilă a acestui proiect de lege .
În raport de obiectul şi conţinutul reglementării,  proiectul de lege  face parte din categoria legilor organice. 
                                      VICEPREŞEDINTE,                        SECRETAR,

                                       Florin IORDACHE                          George BĂEŞU
 Consilier,  C. Păduroiu

